rejauldu/bengali-wikipedia huggingface dataset:
সিংড়া জাতীয় উদ্যান উত্তরবঙ্গের দিনাজপুর জেলায় অবস্থিত বাংলাদেশের একটি সংরক্ষিত বনাঞ্চল। স্থানীয়ভাবে এটি সিংড়া শালবন নামে পরিচিত। দিনাজপুর জেলা শহর থেকে সড়ক পথে ৪০ কি.মি. উত্তরে এবং বীরগঞ্জ উপজেলা থেকে ১৫ কি.মি. দূরে ভোগনগর ইউনিয়নে এর অবস্থান॥ এই বনভূমির মোট আয়তন ৩৫৫ হেক্টর এবং এর মধ্যে জাতীয় উদ্যানের পরিমাণ (সংরক্ষণ) ৩০৫.৬৯ হেক্টর। ডালাগ্রাম, চাউলিয়া, সিংড়া ও নর্তনদী এ ৪টি মৌজায় সিংড়া জাতীয় উদ্যান বিস্তৃত। প্রাকৃতিক পরিবেশ উন্নয়ন, বন্য প্রাণী সংরক্ষণ এবং পর্যটন সুবিধার উন্নয়নের লক্ষ্যে ২০১০ সালের ১০ অক্টোবর বনবিভাগ এটিকে জাতীয় উদ্যান হিসেবে ঘোষণা করে।দৈনিক যুগের কথায় প্রকাশিত প্রতিবেদন।  সিংড়া জাতীয় উদ্যানের মাঝ দিয়ে বয়ে গেছে নর্ত নদী। পর্যটকদের সুবিধার্থে এখানে একটি ছোট পরিসরের রেস্ট হাউজ ও দুটি পিকনিক স্পট রয়েছে। শীত মৌসুমে এই বনে পর্যটকদের আনাগোনা বেড়ে যায়। সিংড়া শালবনের জীব বৈচিত্র্য সংরক্ষণে আরডিআরএস বাংলাদেশ এর সহযোগীতায় স্থানীয় জনপ্রতিনিধিদের সমন্বয়ে গঠিত একটি সহ-ব্যবস্থাপনা কমিটি কাজ করছে।             ইতিহাস  সিংড়া বনকে ১৮৮৫ সালে অধিভুক্ত করা হয় এবং বাংলাদেশ স্বাধীন হওয়ার পর ১৯৭৪ সালে বনবিভাগের অধীনে নিয়ে গেজেট প্রকাশ হয়। পরবর্তীতে ২০১০ সালের ১০ ই অক্টোবর উত্তরাঞ্চলে অন্য তিনটি বনাঞ্চল এর সাথে এটিকে জাতীয় উদ্যান ঘোষণা করা হয়। সিংড়া মৌজার নামানুসারে এই সংরক্ষিত বনের নামকরণ করা হয় সিংড়া জাতীয় উদ্যান। এটি সিংড়া শালবন নামেও স্থানীয়ভাবে পরিচিত।   জীব ও উদ্ভিদ বৈচিত্র্য  উদ্ভিদ  সিংড়া জাতীয় উদ্যানে মূলত পত্রঝরা শালবৃক্ষের প্রাধান্য দেখা যায়। তবে শাল ছাড়াও এখানে জারুল, তরুল, শিলকড়ই, শিমুল, মিনজিরি, সেগুন, গামার, আকাশমনি, ঘোড়ানিম, সোনালু,গুটিজাম, হরতকি, বয়রা, আমলকি এবং বিভিন্ন ধরনের নাম না জানা উদ্ভিদ ও লতা-গুল্ম রয়েছে।  স্তন্যপায়ী এক সময়ে এই বনে বাঘ, নীলগাইসহ বিভিন্ন প্রজাতির বন্য জীবজন্তুর আবাস ছিল। তবে বনভূমি ধ্বংস ও ক্রমবর্ধমান জনসংখ্যার চাপে এ বনভূমি থেকে জীবজন্তু হারিয়ে যেতে থাকে। বর্তমানে এই বনে খরগোশ, শিয়াল, সাপ, বেজি সহ বিভিন্ন প্রজাতির পাখি ও পতঙ্গের দেখা পাওয়া যায়।http://uttorbangla.com/?p=3425  পাখি শকুন,দে‌শি শুমচা, হাঁড়িচাচা, ব্রঞ্জ ফিঙ্গে, নীল গলা বসন্ত বৌরি, বড় তিত, খুরুলে পেঁচা, মেঘ হও মাছরাঙা, ইউরেশীও-কণ্ঠী ঘুঘু, তিলা ঘুঘু, বাংলা কাঠ-ঠোকরা, বেনে বউ, বুলবুলি, টুনটুনি, লম্বা লেজ রাতচরা ইত্যাদি বর্তমানে দেখা যায়।   তথ্যসূত্র   বিষয়শ্রেণী:বাংলাদেশের জাতীয় উদ্যান বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত এলাকা বিষয়শ্রেণী:দিনাজপুর জেলা বিষয়শ্রেণী:বীরগঞ্জ উপজেলা
নাথিং ফোন 2 হলো নাথিং কোম্পানির তৈরি একটি স্মার্টফোন। ফোনটি ১১ জুলাই ২০২৩ সালে ঘোষণা করা হয়েছিল।   হার্ডওয়্যার  থাম্ব|নাথিং ফোন ২   স্পেসিফিকেশন   ফোনটির IP54 জল প্রতিরোধ ক্ষমতা রয়েছে। এটি USB-C এর মাধ্যমে সর্বোচ্চ ৪৫ ওয়াট চার্জ, ১৫ ওয়াট Qi ওয়্যারলেস চার্জিং এবং ৫ ওয়াট রিভার্স চার্জিং সমর্থন করে। এতে ৪৭০০ mAh ব্যাটারি রয়েছে।  ফোনটিতে ৬.৭ ইঞ্চি ডিসপ্লে রয়েছে। স্ক্রিনটির অনুপাত ২০:৯ এবং ঘনত্ব ৩৯৪ পিপিআই। ফোনটির ওজন ২০১.২ গ্রাম (৭.০৯ আউন্স)। এতে কর্নিং গরিলা গ্লাস ৫ স্ক্রিন এবং ফোনের পিছনে গরিলা গ্লাস রয়েছে। ফোনটি ১২০ হার্জ রিফ্রেশ রেট সমর্থন করে যা ব্যবহারকে আরও মসৃণ করে তোলে। এতে একটি ডাইনামিক মোড রয়েছে যা প্রদর্শিত কনটেন্টের উপর নির্ভর করে রিফ্রেশ রেট পরিবর্তন করে।  ফোনটির পিছনে গ্লিফ ইন্টারফেস রয়েছে। এখানে বিভিন্ন উদ্দেশ্যে ব্যবহৃত একাধিক আলো রয়েছে। গ্লিফে ৩৩ প্রকারের ভিন্ন এলইডি লাইট আছে।  ফোনটিতে দুটি ৫০ মেগাপিক্সেল ডুয়াল ক্যামেরা এবং একটি ৩২ মেগাপিক্সেল ফ্রন্ট সেলফি ক্যামেরা রয়েছে। এটি 4K ভিডিও ৩০ বা ৬০ fps-এ এবং ১০৮০পি ভিডিও ৩০ ও ৬০ এফপিএস-এ ধারণ করতে সক্ষম। ক্যামেরার ডিফল্ট সেটিংস অনুযায়ী এটি ১২.৫ মেগাপিক্সেল ছবিতে শুট করে।   সেলুলার সংযোগ  নাথিং ফোন ২ যুক্তরাষ্ট্রে AT&T এবং T-Mobile নেটওয়ার্কে ব্যবহারের জন্য সার্টিফাইড, তবে ৪জি এলটিই ব্যান্ড ১৩ সমর্থনের অভাবে Verizon নেটওয়ার্কে সার্টিফাইড নয়। যদিও সার্টিফাইড নয়, তবুও দ্য ভার্জ জানিয়েছে যে ব্রুকলিন এবং ম্যানহাটনে Verizon সেবা কাজ করে।   সফটওয়্যার  নাথিং ফোন ২ অ্যান্ড্রয়েড ১৩-ভিত্তিক নাথিং ওএস ২.০ নিয়ে প্রকাশিত হয়েছিল। এটি তিন বছরের অ্যান্ড্রয়েড আপডেট এবং চার বছরের নিরাপত্তা আপডেট পাওয়ার প্রত্যাশা করা হচ্ছে। নাথিং ফোন ২ - এর জন্য নাথিং ওএস-এর সর্বশেষ সংস্করণ হলো নাথিং ওএস ৩.০, যেখানে নতুন ফিচার, ক্ষুদ্র পরিবর্তন এবং বাগ ফিক্স অন্তর্ভুক্ত রয়েছে।   বাংলাদেশের বাজার  ২০২৫ সালে বাংলাদেশের বাজারে নাথিং ফোন ২ - এর অবস্থান কিছুটা পরিবর্তিত হয়েছে। যদিও এটি আনুষ্ঠানিকভাবে বাংলাদেশে লঞ্চ হয়নি, তবে বিভিন্ন অনলাইন রিটেইলারদের মাধ্যমে এটি পাওয়া যাচ্ছে। দাম প্রায় ৬৮,০০০ টাকা থেকে শুরু হয় এবং ভেরিয়েন্ট ও বিক্রেতার উপর নির্ভর করে কিছুটা পরিবর্তিত হতে পারে।  এই ফোনটির ডিজাইন ও ফিচারগুলি প্রযুক্তিপ্রেমীদের মধ্যে আগ্রহ তৈরি করেছে। তবে আনুষ্ঠানিক সার্ভিস বা ওয়ারেন্টি সীমিত হওয়ায় কিছু ব্যবহারকারী সতর্ক। যারা নতুন প্রযুক্তি ও ডিজাইন পছন্দ করেন, তারা অনলাইন মাধ্যমে এটি কিনছেন।   তথ্যসূত্র
লিও ক্লাব হল লায়ন্স ইন্টারন্যাশনাল এর যুব সংগঠন। লিও শব্দের অর্থ হল নেতৃত্ব, দক্ষতা,সুযোগ। লিও ক্লাব তরুনদের কে সামাজিক কর্মকাণ্ডের মাধ্যমে নেতৃত্ব বিকাশে সহযোগিতা করে। লিও ক্লাব লায়ন্স ক্লাবের ফান্ডের উপর নির্ভরশীল। লিও ক্লাবের মেম্বাররা লিও নামে পরিচিত হয়।তারা সমাজে স্বাস্থ্য সেবা প্রদান, দারিদ্র বিমোচন, আত্নউন্নয়ন ইত্যাদি বিষয় নিয়ে কাজ করে থাকে। লিওরা ফান্ড সংগ্রহ প্রজেক্টের মাধ্যমে ফান্ড সংগ্রহ করতে পারে।   ইতিহাস   লিও ক্লাব ১৯৫৭ সালে জিম গবার এর মাধ্যমে প্রতিষ্ঠিত হয়। তিনি জেলেন সাইড লায়ন্স ক্লাবের সক্রিয় ছিলেন। ১৯৬৪ সালে লায়ন্স ক্লাব, লিও ক্লাবের পোগ্রামগুলোর জন্য দাতা সদস্য হয়।.  আলফ লিও ক্লাব এবং ওমেগা লিও ক্লাব: দুই ধরনের লিও ক্লাব রয়েছে। আলফা লিও ক্লাব গঠিত হয় ১২-১৮ বছরের তরুনদের নিয়ে। ওমেগা লিও, ক্লাব গঠিত হয় ১৮-৩০ বছরের যুবকদের নিয়ে। লিওো ক্লাবের সদস্যদের সব্বোর্চ বয়স ৩০ বছর পর্যন্ত হতে পারে। আলফা লিও ক্লাব এবং ওমেগা লিও ক্লাবের মধ্যে বড় কোন পার্থক্য নেই।  তথ্যসূত্র  বিষয়শ্রেণী:লায়ন্স ক্লাব ইন্টারন্যাশনাল বিষয়শ্রেণী:ইলিনয় ভিত্তিক যুব সংগঠন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  রিয়াজ (আলাপ) ১৮:১২, ৬ ডিসেম্বর ২০২২ (ইউটিসি) হাজরাবাড়ী উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উচ্চ বিদ্যালয়গুলো স্বয়ংক্রিয়ভাবে উল্লেখযোগ্য নয়, প্রতিষ্ঠানটির কোন ঐতিহাসিক গুরুত্ব পাওয়া যায় নি। নিবন্ধটি WP:NSCHOOL বা WP:GNG অনুসারে উল্লেখযোগ্য নয়। —শাকিল (আলাপ · অবদান) ১৮:৪০, ২৮ নভেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ড. বরদানন্দ চট্টোপাধ্যায় (২ ফেব্রুয়ারি ১৯১২ –  ৯ ডিসেম্বর ১৯৬৭) ছিলেন বিশিষ্ট ভারতীয় বাঙালি  মৃত্তিকাতত্ত্ব বিজ্ঞানী। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৪৫৩,   জন্ম ও শিক্ষাজীবন বরদানন্দের জন্ম ১৯১২ খ্রিস্টাব্দের ২ ফেব্রুয়ারি  ব্রিটিশ ভারতের অধুনা পশ্চিমবঙ্গের  পূর্ব বর্ধমান জেলার গুসকরা'য়। নয় বৎসর বয়সে তার পিতা ও মাতা দু-জনেই মারা যান। তার অগ্রজ তাকে পিতৃস্নেহেই প্রতিপালন করেন। ১৯৩২ খ্রিস্টাব্দে কলকাতার সিটি কলেজ থেকে রসায়নে অনার্সসহ বি.এসসি পাশ করেন এবং ১৯৩৪ খ্রিস্টাব্দে ভৌত রসায়নে প্রথম শ্রেণীতে কলকাতা বিশ্ববিদ্যালয় থেকে এম.এসসি ডিগ্রী লাভ করেন। এরপর তিনি কলকাতা বিশ্ববিদ্যালয়ের রসায়নের খয়রা অধ্যাপক জ্ঞানেন্দ্রনাথ মুখোপাধ্যায়ের অধীনে গবেষণা শুরু করেন এবং ১৯৩৭ খ্রিস্টাব্দে তিনি ডিএসসি ডিগ্রী লাভ করেন এবং নাগার্জুন স্বর্ণপদক লাভ করেন। তার গবেষণার বিষয় ছিল - “ইলেকট্রোকেমিক্যাল প্রপার্টিজ অফ কোলয়ডাল সিলিসিক অ্যাসিড”। তার সিলিসিক অ্যাসিডের উপর অপর দু-টি গবেষণাপত্রের জন্য ইন্ডিয়ান কেমিক্যাল সোসাইটি তাকে জে এম দাশগুপ্ত মেমোরিয়াল গোল্ড মেডেল প্রদান করে।১৯৪৬ খ্রিস্টাব্দে ভারত সরকারের বৃত্তি নিয়ে পোস্ট ডক্টরাল রিসার্চ করতে যুক্তরাষ্ট্রের  ইউনিভার্সিটি অফ উইসকনসিন, মিসৌরি বিশ্ববিদ্যালয় এবং কর্নেল বিশ্ববিদ্যালয় সমূহের গবেষণাগারে বিশিস্ট মৃত্তিকা বিজ্ঞানী অধ্যাপক সি ই মার্শাল, ই থ্রোগ, আর প্রাডফিল্ডের সঙ্গে কাজ করেন।   কর্মজীবন কলকাতা বিশ্ববিদ্যালয়ে গবেষণা চলাকালে বরদানন্দ ইন্ডিয়ান কাউন্সিল অফ এগ্রিকালচারাল রিসার্চে অ্যাসিস্টান্স রিসার্চের কাজ এবং ১৯৪২-১৯৪৬ খ্রিস্টাব্দে  কলকাতা বিশ্ববিদযালয়ের রসায়ন বিভাগে সাম্মানিক অধ্যাপক পদে কাজ করেন।  যুক্তরাষ্ট্রে পোস্ট ডক্টরাল রিসার্চের পর দেশে ফিরে  নতুন দিল্লির ইন্ডিয়ান এগ্রিকালচারাল রিসার্চ ইন্সটিটিউটে কিছুদিন কাজ করেন।  ১৯৪৭ খ্রিস্টাব্দে তিনি পশ্চিমবঙ্গের হাওড়ার শিবপুরে বেঙ্গল ইঞ্জিনিয়ারিং কলেজে যোগ দিয়ে রসায়ন, মেটালার্জি ও জিওলজি বিভাগের প্রথমে অধ্যাপক পরে ১৯৫৬ খ্রিস্টব্দে বিভাগীয় প্রধান হন। ১৯৬৪ খ্রিস্টাব্দে কলেজের উপাধ্যক্ষ হন।  ১৯৬০ খ্রিস্টাব্দে অধ্যাপক চট্টোপাধ্যায়  ভারতীয় জাতীয় বিজ্ঞান একাডেমীর ফেলো নির্বাচিত হন।   পারিবারিক জীবন ও জীবনাবসান  অধ্যাপক বরদানন্দ চট্টোপাধ্যায় অত্যন্ত কর্মব্যস্ত মানুষ ছিলেন এবং নিজে যেমন গবেষণা লিপ্ত থাকতেন, সেই রকম বেশ কিছু পিএইচডি ছাত্রের গবেষণায় উপদেষ্টার কাজ করতেন। কর্মব্যস্ততার মধ্যেই ১৯৬৭ খ্রিস্টাব্দের ৯ ডিসেম্বর দুপুর দেড়-টার সময় তিনি সেরিব্রাল থ্রম্বোসিসে আক্রান্ত হন এবং ওইদিন রাত্রিতেই শেষ নিঃশ্বাস ত্যাগ করেন। তার পত্নী ছিলেন খ্যাতনামা রসায়ন বিজ্ঞানী ড. অসীমা চট্টোপাধ্যায়। তাদের একমাত্র  কন্যা অধ্যাপিকা ড. জুলি ব্যানার্জী ও জামাতা রসায়ন বিজ্ঞানী ড. অভিজিৎ ব্যানার্জীও কলকাতা বিশ্ববিদ্যালয়ের সঙ্গে যুক্ত।   তথ্যসূত্র  বিষয়শ্রেণী:১৯১২-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি বিজ্ঞানী বিষয়শ্রেণী:বাঙালি রসায়নবিদ বিষয়শ্রেণী:ভারতীয় জাতীয় বিজ্ঞান একাডেমীর সভ্য বিষয়শ্রেণী:ভারতীয় রসায়নবিদ বিষয়শ্রেণী:মৃত্তিকা বিজ্ঞানী
রামমালা লাইব্রেরী বা রামমালা গ্রন্থাগার বাংলাদেশের কুমিল্লায় অবস্থিত দেশের অন্যতম প্রাচীন এবং বর্তমানে সক্রিয় গ্রন্থাগার। ১৯১২ খ্রিস্টাব্দে প্রখ্যাত বাঙালি সমাজসেবী ও লোকহিতৈষী মহেশচন্দ্র ভট্টাচার্য (১৮৫৮ - ১৯৪৪) ঐতিহ্যবাহী ঈশ্বর পাঠশালা টোল নামক সংস্কৃত স্কুলের ব্যক্তিগত গ্রন্থাগারটির বিস্তার ঘটিয়ে গ্রন্থাগারটির পুনঃপ্রতিষ্ঠা করেন।  প্রতিষ্ঠার পর ড.রাসমোহন চক্রবর্তী ও মহেশচন্দ্র ভট্টাচার্য নিজে এটির উন্নতি সাধনে উদ্যোগী হন। সাম্প্রতিক নিবন্ধে প্রকাশ, "ব্রিটিশ শাসনামলে স্থানীয় পরিবারের মানুষজন তাদের বহু পাণ্ডুলিপিসহ ব্যক্তিগত লাইব্রেরির বিভিন্ন সংগ্রহ সুরক্ষার জন্য দান করেছেন।"  রামমালা গ্রন্থাগারে এই সংগ্রহের মধ্যে আধুনিক কালের শুরুতে (আনুমানিক ১৭০০ - ১৯০০ খ্রিস্টাব্দে) ভুর্জপত্র তথা তালপাতা ও অন্য পাতায় বা কাগজে  লিখিত প্রায় ৯ হাজার পাণ্ডুলিপি রয়েছে। শিক্ষা বিস্তারে ও বাংলা সংস্কৃতি রক্ষার্থে পুঁথিগুলি সংগৃহীত হয়েছিল। সংগৃহীত পুঁথির বিষয় ছিল -  স্থানীয় বাংলা ভাষায় লিখিত (যেমন মহাভারত মহাকাব্যের দুর্লভ সমালোচনা) এবং প্রাকৃতের উপর লিখিত কোন বিষয়সহ বিজ্ঞান, আইন, সংস্কৃত সাহিত্য সম্পর্কিত। গ্রন্থাগারে হিন্দুধর্মের গ্রন্থসমূহের সংগ্রহ ছাড়াও স্বতন্ত্র ও স্থানীয় ইসলাম ধর্মের বিভিন্ন গ্রন্থরাজিও (যেমন সত্যপীরের পুঁথি) সংগ্রহের মধ্যে ছিল।  এব্যাপারে বেঞ্জামিন ফ্লেমিংয়ের মন্তব্য হল, গ্রন্থাগারের অসংখ্য সংগ্রহের মধ্যে সাহিত্য, কাব্য, দর্শন, ব্যাকরণ, চিকিৎসা, জ্যোতিষ  ইত্যাদি বিষয়ের সন্ধান পাওয়া গেলেও অনেক প্রচেষ্টা সত্ত্বেও সম্পূর্ণ সংগ্রহ অজানাই থেকে গেছে। গ্রন্থাগারটি সংরক্ষণের ব্যাপারে সব রকমের প্রয়াস নেওয়া হয়েছে যেমন কিছু পাণ্ডুলিপিগুলি ডিজিটাল ফটোগ্রাফিতে সংরক্ষণের জন্য ২০১৪ খ্রিস্টাব্দে তালিকা তৈরির কাজ শুরু হয়েছে।  সংস্কৃত শিক্ষার জন্য গ্রন্থাগার কেবল পুঁথি বা পাণ্ডুলিপি সংগ্রহ ও সংরক্ষণে যথোপযুক্ত ব্যবস্থা নেয়নি,বরং সংস্কৃত গ্রন্থ প্রকাশের কাজও করেছিল। হিন্দুধর্ম, বৌদ্ধধর্ম, খ্রিস্টধর্ম, ইসলাম ধর্ম ও জৈনধর্মের মুদ্রিত গ্রন্থরাজি সংগ্রহে  গ্রন্থাগারটি ধর্মীয়  শিক্ষা প্রদানে এক গুরুত্বপূর্ণ গবেষণা কেন্দ্র হিসাবে পরিগণিত হয়েছিল।  তথ্যসূত্র   বহিঃসংযোগ    মহেশ চন্দ্র ভট্টাচার্য সম্পর্কে একটি বইয়ের উন্মুক্ত গ্রন্থাগারটি  বিষয়শ্রেণী:বাংলাদেশের সংস্কৃতি বিষয়শ্রেণী:বাংলাদেশের গ্রন্থাগার
সুকুমারী দত্ত (? - ১৯১০) (আসল নাম, গোলাপবালা বা গোলাপসুন্দরী বা গোলাপকামিনী)  ছিলেন উনিশ শতকের শেষের দিকে বাংলা থিয়েটারের একজন তারকা অভিনেত্রী, নাট্যকার। কীর্তন গায়িকা হিসাবেও খ্যাতি অর্জন করেন।   জীবনী  উনিশ শতকের অবিভক্ত বাংলার গ্রামে জন্ম গোলাপসুন্দরীকে বৈষ্ণব পদাবলি গান শেখানোর উদ্দেশ্য তার মা তাকে নিয়ে কলকাতায় আসেন। সম্ভবত শ্রীরামপুর মাহেশের কাছে গোলাপসুন্দরীর জন্ম। কলকাতায় সেসময় বেঙ্গল থিয়েটারে নারী চরিত্রে পুরুষেরাই অভিনয় করতেন। মাইকেল মধুসূদন চাইতেন বঙ্গ রঙ্গমঞ্চে নারী চরিত্রে মহিলারাই অভিনয় করুক। বিদ্যাসাগরের বিরোধিতা সত্ত্বেও মাইকেলের মত প্রতিষ্ঠা পেলে নারী চরিত্রে অভিনয়ের জন্য তার শর্মিষ্ঠা নাটকে যে চারজন মহিলা নিষিদ্ধ পল্লী হতে ১৮৭৩ খ্রিস্টাব্দে স্থান পান তাদের মধ্যে গোলাপসুন্দরী ছিলেন অন্যতমা।  অভিনয়ের সঙ্গে সুকণ্ঠের অধিকারিণী ছিলেন তিনি। ওই নাটকে গোলাপ সুন্দরী নাম ভূমিকায় প্রথম অভিনয় করলেও তাকে অভিনেত্রী হতে সাহায্য করেছিলেন 'গ্রেট ন্যাশনাল থিয়েটার'-এর উপেন্দ্রনাথ দাস। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২০৩,  এখানে ১৮৭৫ খ্রিস্টাব্দের ২ জানুয়ারি তারই পরিচালিত ‘শরৎ-সরোজিনী’ নাটকে ‘সুকুমারী’ চরিত্রে অভিনয় করে গোলাপ সুন্দরী ‘সুকুমারী’ নামে পরিচিতা হন।   ১৮৭৫ খ্রিস্টাব্দে ১৬ ফেব্রুয়ারি ওই নাটকেরই অভিনেতা ধনী সূবর্ণসমাজের তরুণ গোষ্ঠবিহারী দত্তের সঙ্গে তার বিবাহ হয় এবং বিবাহের পর গোলাপসুন্দরী ''সুকুমারী দত্ত'' নাম নিয়ে লেখাপড়া শুরু করেন। ফেলে আসা জীবনের অভিশাপ মুছে ফেলতে চেয়েছিলেন তিনি। তাদের এক কন্যা সন্তানের জন্ম হয়। কিন্তু সামাজিক কারণে একসময় গোষ্ঠবিহারীর সঙ্গে তার সম্পর্ক বিচ্ছিন্ন হয় এবং গোষ্ঠবিহারী বিলেত চলে যান।   কর্মজীবন  আর্থিক দুর্দশায় পড়ে, কন্যাসন্তানকে মানুষ করতে শেষপর্যন্ত সুকুমারী গৃহস্থ-জীবন ছেড়ে পুনরায় রঙ্গমঞ্চে আসেন। তার নিজের লেখা নাটক অপূর্ব্ব সতী নাটক মঞ্চস্থ হয় ১৮৭৬ খ্রিস্টাব্দের ২৩ আগস্ট ইন্ডিয়ান ন্যাশনাল থিয়েটার আয়োজিত সুকুমারী-সাহায্য-রজনীতে। বিয়োগান্ত এই নাটকে 'নলিনী' ও তার স্বামী বিচ্ছিন্ন হলো ভদ্রসমাজের ষড়যন্ত্রে, ঠিক যেমন তিনি 'সুকুমারী' ও তার স্বামী 'গোষ্ঠবিহারি' পায়নি সুস্থভাবে বেঁচে থাকার সুযোগ। অত্যন্ত জনপ্রিয় হয়েছিল নাটকটি। পরে ১৮৭৯ খ্রিস্টাব্দে পুনরায় তিনি বেঙ্গল থিয়েটারে জ্যোতিরিন্দ্রনাথ ঠাকুরের ‘অশ্রুমতী’তে মলিনা'র চরিত্রে অভিনয় করেন। অর্ধেন্দুশেখর মুস্তফীর চেষ্টায় সুকুমারীর অভিনয়নৈপুণ্য উত্তরোত্তর বৃদ্ধি পেয়েছিল।  আনুমানিক ১৮৯০ খ্রী. অভিনয়-জীবন থেকে অবসর-গ্ৰহণ করেন।   অভিনীত নাটক—   সুরেন্দ্র-বিনোদিনী-তে নায়িকা - 'বিরাজমোহিনী'  পুরু-বিক্রম-এ (১৮৭৪) রাণী ‘ঐলবিলা’,  রজনী-তে ‘রজনী’,  কৃষ্ণকান্তের উইল-এ ‘রোহিণী’,  দুর্গেশনন্দিনী-তে 'বিমলা',  আনন্দমঠ-এ ‘শান্তি’,  বিষবৃক্ষ-এ 'সুরজামুখী'  মৃণালিনী -তে ‘গিরিজায়া’  অশ্রুমতি-তে (১৮৭৯) 'মলিনা' জ্যোতিরিন্দ্রনাথ ঠাকুর রচিত ‘অশ্রুমতী' নাটকে তার 'মলিনা' নাটক দেখে অবনীন্দ্রনাথ ঠাকুর তার আত্মকথা 'ঘরোয়া'-তে লেখেন -  সুকুমারী একজন কীর্তন গায়িকা হিসেবেও পরিচিত ছিলেন। তিনি সর্ব-মহিলা "হিন্দু মহিলা থিয়েটার" পরিচালনা করেন। শেষবয়সে তিনি বাড়ি বাড়ি গান গেয়ে বেড়াতেন।    তথ্যসূত্র   বিষয়শ্রেণী:কীর্তন পরিবেশক বিষয়শ্রেণী:১৯১০-এ মৃত্যু বিষয়শ্রেণী:জন্মের বছর অনুপস্থিত বিষয়শ্রেণী:ভারতীয় নারী নাট্যকার বিষয়শ্রেণী:ভারতীয় গায়িকা বিষয়শ্রেণী:ভারতীয় মঞ্চ অভিনেত্রী
ডিম্বোসের যুদ্ধ Donald Nicol, Theodore Spandounes: On the origin the Ottoman emperors. Cambridge University Press 1997, p. 10 Colin Imber, "The Legend of Osman Gazi" in Elizabeth A. Zachariadou (ed.), The Ottoman Emirate (1300-1389). Halcyon Days in Crete, A Symposium Held in Rethymnon. 1994, , p. 72 বা ডিম্বোস Halil İnalcık, "The Struggle Between Osman Gazi and The Byzantines For Nicaea", Isıl Akbaygil, Halil İnalcık, Oktay Aslanapa (ed.), İznik: Throughout History, Türkiye İş Bankası Kültür Yayınları, , 2003, pp. 61-62, 70. in İnalcık's personal website. (তুর্কি : Dimbos Muharebesi) উসমানীয় বেইলিক (পরবর্তীতে উসমানীয় সাম্রাজ্য) এবং বাইজেন্টাইন সাম্রাজ্যের মধ্যে ১৩০৩ সালে সংঘটিত হয়েছিল।    তথ্যসূত্র   বিষয়শ্রেণী:১৩০৩-এর সশস্ত্র সংঘাত বিষয়শ্রেণী:বাইজেন্টাইন সাম্রাজ্য জড়িত লড়াই বিষয়শ্রেণী:উসমানীয় সাম্রাজ্য সম্পর্কিত যুদ্ধ বিষয়শ্রেণী:মধ্যযুগীয় আনাতোলিয়ায় যুদ্ধ
thumb|আল-সিক থেকে আল-খাজনেহ দেখা যাচ্ছে যা পথ শেষ হওয়ার পর একদম সামনে অবস্থিত thumb|সিকের হাঁটার পথ, ২০১৮ thumb|upright|আল-সিকের প্রবেশ পথে একটি খিলান  সিক (, প্রতিবর্ণ আল-সিক্ব, প্রতিলিপিকরণ আস-সিক্ব, আক্ষরিক অর্থ 'খাদ') হল দক্ষিণ জর্ডানে অবস্থিত প্রাচীন নাবাতীয় শহর পেত্রার প্রধান প্রবেশ মুখ। সিকিত নামেও পরিচিত এই খাদটি আবছা, সরু ঘাট (কিছু জায়গায় প্রশস্ততার দিক দিয়ে  এর বেশি নয়) এবং এই পথ আনুমানিক  ভেতর পর্যন্ত গিয়ে পেত্রার সবচেয়ে বিস্তৃত ধ্বংসাবশেষ আল খাজনেহতে গিয়ে থামে। সিকের বাইরের দিকে যাওয়ার সময় একটি প্রশস্ত উপত্যকা পড়ে যা বাব আস-সিক (সিকের প্রবেশদ্বার) নামে পরিচিত।  বর্ণনা thumb|left|upright|১৮৯৬ সালের ভূমিকম্পে ধ্বংসপ্রাপ্ত খিলান যা ১৮৩৯ সালে অঙ্কন করা হয়। পবিত্র ভূমি, সিরিয়া, ইদুমিয়া, আরব, মিশর এবং নুবিয়া থেকে যুক্তরাষ্ট্রের দক্ষিণ-পশ্চিমের জল দ্বারা আকৃতিপ্রাপ্ত আন্টেলোপে গিরিখাতের বিপরীতে সিক একটি প্রাকৃতিক ভূতাত্ত্বিক ফল্ট যা টেকটোনিক শক্তি দ্বারা দুই ভাগে বিভক্ত হয়ে গেছে, একমাত্র এর পরে এটি জল দ্বারা স্পর্শে আকৃতি বদলেছে। সিককে ঘেরা যে দেয়ালগুলো মাঝখানে দাঁড়িয়ে আছে সেগুলো উচ্চতায় ।  সিকের প্রবেশপথে একটি বড় বাঁধ রয়েছে যা ১৯৬৩ ও আবার ১৯৯১ সালে পুনর্নির্মাণ করা হয়, এর নকশার মুখ সিকে রাখা হয় যাতে এটি পানি ওয়াদি মুসায় নিতে পারে। এই বাঁধটি মূলত খ্রিস্টপূর্ব প্রথম শতাব্দীতে নাবাতীয়দের তৈরি বাঁধের পুনর্নির্মাণ যা দিয়ে তারা ওয়াদি মুসা শতক ধরে নিয়ন্ত্রণ করত। এর প্রবেশপথে একটি মনোরম খিলান রয়েছে যার মধ্যে টিকে আছে খিলানের মাত্র দুটি প্রস্তর এবং কিছু কাটা পাথর। ১৮৯৬ সালের ভূমিকম্পে খিলনটি ধ্বসে পড়ে, কিন্তু এর গঠন সম্পর্কে ম্যাথু বোলবি ও ডেভিড রবার্টসদের লিথোগ্রাফ থেকে জানা যায়।  বড় বড় কাফেলাগুলো পেত্রায় প্রবেশ করতে সিক ব্যবহার করত। গিরিখাতের দুটি দেওয়ালেই বেটিলাস যুক্ত খোদাইকৃত চিত্র দেখা যায় যা নির্দেশ করে এই সিক নাবাতীয়দের কাছে পবিত্র ছিলো। ১৯৯৮ সালে এই গিরিখাতের পথের ছয় ফুট নিচে খনন করে কিছু মূর্তি পাওয়া যায়। মূর্তির বাইরের অংশ ব্যাপকভাবে ক্ষয়প্রাপ্ত হলেও এই মূর্তিগুলো থেকে দুজন বণিক এই দুটি উটকে চিহ্নিত করা গেছে। সেগুলোর আকৃতি জীবিতদের সাধারণ আকৃতির প্রায় দ্বিগুন।  সিকে কিছু ভূগর্ভস্থ চেম্বার রয়েছে যেগুলো ব্যবহারের উদ্দেশ্য এখনো স্পষ্ট করা যায়নি। এটা হতে পারে যে এগুলো কবর যেগুলো খালি পড়ে আছে, এবং প্রত্নতাত্ত্বিকদের জন্য বিশ্বাস করা কঠিন যে এগুলো বাসস্থান ছিল। সংখ্যাগরিষ্ঠ মত হচ্ছে যে এগুলো পেত্রার প্রধান প্রবেশদ্বার রক্ষাকারীদের দূর্গ ছিল।   ত্রিমাত্রিক নথিভুক্তকরণ  ইউনেস্কো সিক স্থিতিশীলতা প্রকল্পের অধীনে জামানি প্রজেক্ট ২০১১-২০১৪ সালে স্থানিকভাবে সিক ও পেত্রা প্রত্নতাত্ত্বিক পার্কের অধিকাংশ স্থান নথিভুক্ত করেছে। অলাভজনক সংস্থাটি ত্রিমাত্রিক বাস্তব সাংস্কৃতিক ঐতিহ্যের ডিজিটাল নথিভুক্তকরণে দক্ষ, এবং আফ্রিকা ও তার বাইরে ঐতিহ্য সম্পর্কে সচেতনতা ও জ্ঞান বাড়াতে চায়। জামানির উৎপন্ন তথ্য গবেষণা, পুনরুদ্ধার, সংরক্ষণ এবং ভবিষ্যত প্রজন্মের জন্য একটি তথ্যভাণ্ডার হিসাবে ব্যবহার করা হচ্ছে।  আরও দেখুন  জর্ডানে পর্যটন  টীকা  তথ্যসূত্র  আরো পড়ুন    বহিঃসংযোগ    বিষয়শ্রেণী:পেত্রা বিষয়শ্রেণী:জর্ডানের ভূমিরূপ বিষয়শ্রেণী:জর্ডানের পর্যটন
বর্ডারস পার্টি ছিল স্কটল্যান্ডের স্কটিশ বর্ডার এলাকায় স্থানীয় সরকারে জড়িত একটি রাজনৈতিক দল।View registration Borders Party Electoral Commission Register of Political Parties দলটি ২০০৭ সালে এবং আবার ২০১২ সালে স্কটিশ বর্ডার কাউন্সিলে দুই কাউন্সিলরকে ফিরিয়ে দেয়।   ইতিহাস  এপ্রিল ২০০৬-এ, সেভ স্কটস কান্ট্রিসাইড (এসএসসি), একটি প্রচারাভিযান দল বর্ডার রেলওয়ে এবং স্থানীয় আবাসন উন্নয়নের বিরোধিতা করে, আসন্ন নির্বাচনে প্রার্থী দেওয়ার জন্য তাদের অভিপ্রায় ঘোষণা করে। দলটি ২০০৬ সালের অক্টোবরে চালু হয়েছিল। তাদের লঞ্চের সময় তাদের বিবৃত উচ্চাকাঙ্ক্ষা ছিল স্থানীয় সরকার সম্প্রদায়ের প্রয়োজনে আরও প্রতিক্রিয়াশীল হয়ে উঠতে। দলটি এডিনবার্গের সাথে রেল সংযোগের বিরোধিতা করে এবং আঞ্চলিকতার পক্ষে ছিল।  বর্ডারস পার্টি ২০০৭ সালের স্কটিশ বর্ডার কাউন্সিল নির্বাচনে প্রতিদ্বন্দ্বিতা করে এবং দুইজন কাউন্সিলরকে ফিরিয়ে দেয়।  দলটি ২০১২ সালের স্কটিশ বর্ডার কাউন্সিল নির্বাচনে প্রতিটি ওয়ার্ডে প্রতিদ্বন্দ্বিতা করেছিল। স্যান্ডি আইচিসন এবং নিকোলাস ওয়াটসনকে তাদের নিজ নিজ ওয়ার্ডে দ্বিতীয় মেয়াদের জন্য ফিরিয়ে দেয়। দুই কাউন্সিলর স্বতন্ত্র হিসেবে জোট প্রশাসনে যোগ দেন।  ২০১২ সালের আগস্টে, বর্ডারস পার্টির সিএলআর নিকোলাস ওয়াটসন ঘোষণা করেন যে তিনি কামব্রিয়াতে কর্মসংস্থানের জন্য এলাকা ত্যাগ করবেন। পরের ফেব্রুয়ারিতে তিনি কাউন্সিলে তার আসন থেকে পদত্যাগ করেন। লিডারডেল এবং মেলরোজ ওয়ার্ডের উপ-নির্বাচন ২ মে ২০১৩-এ বর্ডারস পার্টির ইয়ান গিলেস্পি জিতেছিলেন। ফ্রান্সেস প্রিঙ্গল নেতার দায়িত্ব নেন।  বর্ডার পার্টি কাউন্সিলে স্বাধীন গ্রুপের অংশ ছিল।  ২০১৭ সালের স্থানীয় নির্বাচনে গিলেস্পি এবং আইচিসন স্বতন্ত্র প্রার্থী হিসেবে দাঁড়িয়েছিলেন।  দলটি ২০২০ সালের নভেম্বরে নির্বাচন কমিশন কর্তৃক নিবন্ধনমুক্ত করা হয়েছিল।   তথ্যসূত্র   বিষয়শ্রেণী:স্কটল্যান্ডের বিলুপ্ত রাজনৈতিক দল বিষয়শ্রেণী:স্কটল্যান্ডের স্থানীয় ভিত্তিক রাজনৈতিক দল বিষয়শ্রেণী:২০০৬-এ প্রতিষ্ঠিত রাজনৈতিক দল
গাণপত্য সম্প্রদায় হল হিন্দুধর্মের একটি শাখাসম্প্রদায়। এই সম্প্রদায়ের অনুগামীরা গণেশকে সগুণ ব্রহ্ম রূপে পূজা করে।Ganapatyas  Article from PHILTAR, Division of Religion and Philosophy, St Martin's College left|thumb|গণেশের নৃত্যরত মূর্তি, দ্য ওয়াল্টার্স আর্ট মিউজিয়াম। হিন্দুধর্মে গণেশ পূজা যেকোনো পূজারই একটি অত্যাবশ্যক অঙ্গ। সকল সম্প্রদায়ের হিন্দুরাই প্রার্থনা, কাজকর্ম বা ধর্মীয় কৃত্য শুরু করেন গণেশকে আবাহন করে। আদি শঙ্কর প্রবর্তিত পঞ্চদেবতা পূজাতে যে পাঁচ জন দেবতাকে পূজা করা হয় তারা হলেন গণেশ, শিব, সূর্য, বিষ্ণু ও দুর্গা।Grimes, John A. Ganapati: Song of the Self. (State University of New York Press: Albany, 1995) p. 162.  খ্রিস্টীয় পঞ্চম শতাব্দী থেকে শৈবরা গণেশ পূজা করেন বলে জানা যায়। সম্ভবত খ্রিস্টীয় ষষ্ঠ থেকে নবম শতাব্দীর মাঝামাঝি সময় গাণপত্য ধর্মের উদ্ভব ঘটে। খ্রিস্টীয় দশম শতাব্দীতে এই সম্প্রদায় বিশেষ প্রভাবশালী হয়ে ওঠে। পরে মোরয়া গোসাবি এই ধর্মকে জনপ্রিয় করে তোলেন। Article from BookRags.com তার অনুপ্রেরণায় সপ্তদশ ও ঊনবিংশ শতাব্দীর মাঝামাঝি সময় মহারাষ্ট্র অঞ্চলে গাণপত্য সম্প্রদায় বিশেষ প্রাধান্য বিস্তার করে। এখনও উচ্চবর্ণীয় মারাঠিদের মধ্যে ও দক্ষিণ ভারতে এই মত বিশেষ জনপ্রিয়।  এই সম্প্রদায়ের অনুগামীরা কপালে লাল ফোঁটা ও কাঁধে হাতির মুখ ও দাঁত আঁকেন।   পাদটীকা    বহিঃসংযোগ    Article from BookRags.com  Ganapatya Encyclopædia Britannica article   আরও দেখুন   বিষয়শ্রেণী:হিন্দু সম্প্রদায় বিষয়শ্রেণী:গণেশ
স্পার্টাকাস হল স্ট্যানলি কুবরিক পরিচালিত ১৯৬০ সালের মার্কিন মহাকাব্যিক ঐতিহাসিক নাট্যধর্মী  ইংরেজি চলচ্চিত্র। হাওয়ার্ড ফাস্টের একই নামের উপন্যাস অবলম্বনে এই চলচ্চিত্রের চিত্রনাট্য রচনা করেছেন ডাল্টন ট্রাম্বো। এটি প্রাচীনকালের ক্রীতদাস বিদ্রোহের নেতা স্পার্টাকাসের জীবনী ও তৃতীয় সার্ভিল যুদ্ধের ঘটনাবলি থেকে অনুপ্রাণিত। এতে নাম ভূমিকায় অভিনয় করেছেন কার্ক ডগলাস, এবং রোমান সেনাপতি ও রাজনীতিবিদ মার্কাস লিসিনিউস ক্রাসুস চরিত্রে লরন্স অলিভিয়ে, ক্রীতদাস বণিক লেন্তুলুস বাতিয়াতুস চরিত্রে পিটার ইউস্টিনফ, জুলিয়াস সিজার চরিত্রে জন গ্যাভিন, ভারিনিয়া চরিত্রে জিন সিমন্স, সেম্প্রোনিউস গ্রাচ্চুস চরিত্রে চার্লস লটন এবং আন্তোনিনুস চরিত্রে টনি কার্টিস অভিনয় করেছেন।  কুশীলব  কার্ক ডগলাস - স্পার্টাকাস  লরন্স অলিভিয়ে - লিসিনিউস ক্রাসুস  পিটার ইউস্টিনফ - লেন্তুলুস বাতিয়াতুস  জিন সিমন্স - ভারিনিয়া  চার্লস লটন - সেম্পোনিউস গ্রাচ্চুস  জন গ্যাভিন - জুলিয়াস সিজার  টনি কার্টিস - আন্তোনিনুস  জন ডাল - মার্কাস গ্লাবরুস  নিনা ফাশ - হেলেনা গ্লাবরুস  জন আয়ারল্যান্ড - ক্রিক্সুস  হার্বার্ট লোম - তিগ্রানেস লেভান্তুস  চার্লস ম্যাকগ্রা - মার্সেলাস  জোঅ্যানা বার্নস - ক্লাউদিয়া মারিউস  হ্যারল্ড জে. স্টোন - ডেভিড  উডি স্ট্রোড - ড্রাবা  পিটার ব্রকো - রামোন  পল ল্যাম্বার্ট - গানিকুস  রবার্ট জে. উইক - গার্ডদের ক্যাপ্টেন  নিক ডেনিস - ডিওনিসিউস  জন হয়ট - কাইউস  ফ্রেডরিক ওরলক - লেলিউস  জিল পারকিন্স - ক্রীতদাসদের নেতা  ক্লিফ লায়ন্স - সৈন্য  পুরস্কার ও মনোনয়ন  পুরস্কার বিভাগ মনোনীত ফলাফল একাডেমি পুরস্কার শ্রেষ্ঠ পার্শ্ব অভিনেতা পিটার ইউস্টিনফ  শ্রেষ্ঠ শিল্প নির্দেশনা - রঙিন আলেকজান্ডার গলিটজেন, এরিক অরবম, রাসেল এ. গসম্যান, ও জুলিয়া হেরন  শ্রেষ্ঠ চিত্রগ্রহণ - রঙিন রাসেল মেটি  শ্রেষ্ঠ পোশাক পরিকল্পনা - রঙিন আর্লিংটন ভালেস, ও বিল টমাস  শ্রেষ্ঠ চলচ্চিত্র সম্পাদনা রবার্ট লরেন্স  শ্রেষ্ঠ মৌলিক সুর আলেক্স নর্থ  বাফটা পুরস্কার শ্রেষ্ঠ চলচ্চিত্র স্ট্যানলি কুবরিক  গোল্ডেন গ্লোব পুরস্কার সেরা চলচ্চিত্র - নাট্য স্পার্টাকাস  সেরা অভিনেতা - নাট্য চলচ্চিত্র লরন্স অলিভিয়ে  সেরা পার্শ্ব অভিনেতা - চলচ্চিত্র উডি স্ট্রোড  পিটার ইউস্টিনফ  সেরা পরিচালক স্ট্যানলি কুবরিক  সেরা মৌলিক সুর আলেক্স নর্থ   তথ্যসূত্র  বহিঃসংযোগ  বিষয়শ্রেণী:১৯৬০-এর চলচ্চিত্র বিষয়শ্রেণী:১৯৬০-এর দশকের ঐতিহাসিক চলচ্চিত্র বিষয়শ্রেণী:১৯৬০-এর দশকের মহাকাব্যিক চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন ঐতিহাসিক চলচ্চিত্র বিষয়শ্রেণী:মার্কিন মহাকাব্যিক চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:স্ট্যানলি কুবরিক পরিচালিত চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:বিবাচনকৃত চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:১৯৬০-এর দশকের ইংরেজি ভাষার চলচ্চিত্র বিষয়শ্রেণী:১৯৬০-এর দশকের মার্কিন চলচ্চিত্র বিষয়শ্রেণী:সক্রিয়কর্মী সম্পর্কে চলচ্চিত্র